Juovavälskäri

Juovavälskäri (Acanthurus lineatus) on välskärikalojen heimoon kuuluva koralliriuttojen kalalaji. Kokeneet meriakvaarioharrastajat voivat pitää sitä akvaariossa.

 Koko ja ulkonäkö 
Juovavälskäri kasvaa 35–40 cm pitkäksi. Sen vartalo on vaakasuuntaan kelta-siniraitainen, vatsapuoli vaalean liila ja vatsaevä keltainen.Australian Museum Fish Site

 Alkuperä 
Juovavälskäreitä elää koralliriutoilla indopasifisella merialueella. Ne viihtyvät riutan reunamilla, missä veden liike on voimakasta ja happipitoisuus suuri.The "Bad", Unknown and Just Too Dang Big Tangs, Surgeons, Doctorfishes, of the Genus Acanthurus, Part 2 of 2  WetWebMedia

 Käyttäytyminen ja lisääntyminen 
Juovavälskäri on reviirikala. Suurikokoinen koiras vartioi laajaa, hyvin määriteltyä ruokailureviiriä ja naaraiden haaremia. Nuoret yksilöt elävät yksin ja piilottelevat matalassa vedessä kivikon keskellä.

Akvaariossa juovavälskäri on hyvin aggressiivinen lajitovereitaan ja muita välskäreitä kohtaan. Se tarvitsee paljon uintitilaa.Meriakvaarion perustamismanuaali 

Juovavälskärit kutevat ryhminä.Pet education

 Ravinto 
Juovavälskärit syövät pääasiassa kasvisravintoa, mutta nieleskelevät sen ohessa myös pieniä äyriäisiä. Akvaariossa ne syövät etenkin akvaariossa kasvavaa levää mutta myös kuivaruokaa.

 Lähteet 

Luokka:Meriakvaariokalat
Luokka:Välskärikalat (heimo)